**MESTO NÁMESTOVO**

**hlavná kontrolórka mesta**

 Mestský úrad v Námestove, Cyrila a Metoda 326/9, 029 01 Námestovo

**Návrh plánu kontrolnej činnosti hlavnej kontrolórky na I. polrok 2023**

V súlade s ustanovením § 18f, ods.1 písm. b/ zákona č. 369/1990 Zb. o obecnom zriadení v znení neskorších predpisov a Plánu kontrolnej činnosti hlavnej kontrolórky na II. polrok 2022 predkladá hlavná kontrolórka Mestskému zastupiteľstvu v Námestove Návrh plánu kontrolnej činnosti hlavnej kontrolórky na obdobie I. polrok 2023.

 Kontrolná činnosť bude vykonávaná najmä v zmysle zákona č. 369/1990 Zb. o obecnom zriadení v znení neskorších predpisov a príslušných právnych predpisov vzťahujúcich sa na príslušné ciele predmetných kontrol.

Kontrolná činnosť hlavnej kontrolórky v I. polroku 2023 bude realizovaná v kontrolovanom subjekte: v Mestskom úrade Námestovo a právnických osobách zriadených mestom, ak kontroly budú vykonávané na základe uznesení mestského zastupiteľstva alebo podnetu primátora mesta v prípade, ak vec neznesie odklad.

**A. Kontrolná činnosť**

***a/* *pravidelné kontroly***

1***.*** kontrola plnenia uzneseníprijatých mestským zastupiteľstvom od posledného zasadnutia

 Cieľ kontroly: dodržanie zákona č. 369/1990 Zb. o obecnom zriadení

2. kontrola poskytnutia a vyúčtovania dotácií z rozpočtu mesta Námestovo v roku 2022

 Cieľ kontroly: dodržanie zákona č.583/2004 Z.z. o rozpočtových pravidlách územnej

 samosprávy, zákona č. 357/2015 Z.z. o finančnej kontrole a vnútornom audite a Všeobecne

 záväzného nariadenia č. 1/2020 o podmienkach poskytovania dotácií z rozpočtu mesta

3. kontrola vybavovania sťažností a petícií v roku 2022

 Cieľ kontroly: dodržanie zákona č.9/2010 Z.z. o sťažnostiach a 85/1990 Zb. o petičnom

 práve

***b/ ostatné kontroly***

1. kontroly vykonávané na základe uznesení mestského zastupiteľstva a podnetu primátora

 mesta ak vec neznesie odklad

2. finančná kontrola daňových príjmov a to dane z majetku a dane za špecifické služby

 mesta za rok 2022

 Cieľ kontroly: dodržanie rozpočtu mesta a zákona č. 583/2004 Z.z. o rozpočtových

 pravidlách územnej samosprávy a Všeobecne záväzného nariadenia č. 5/2017 o miestnej

 dani a finančnej disciplíny pri platení a výbere miestnych daní

3. kontrola zákonnosti, účinnosti, hospodárnosti a efektívnosti použitia finančných

 prostriedkov z rozpočtu mesta Námestovo na vybrané mzdové položky a odmeny priznané

 a vyplatené zamestnancom Mestského úradu a riaditeľom rozpočtových a príspevkových

 organizácií zriadených mestom Námestovo v roku 2022

 Cieľ kontroly: dodržanie rozpočtu mesta a dodržanie zákona č. 583/2004 Z.z.

 o rozpočtových pravidlách územnej samosprávy, zákona č. 357/2015 Z.z. o finančnej

 kontrole a vnútornom audite, zákona č.553/2003 Z.z. o odmeňovaní niektorých zamestnancov

 pri výkone práce vo verejnom záujme a o zmene a doplnení niektorých zákonov a pracovnom

 poriadku MsÚ

4. kontrola vybraného investičného diela realizovaného Mestom Námestovo v roku 2022

 z hľadiska dodržiavania všeobecne záväzných právnych predpisov a interných predpisov

 Cieľ kontroly: dodržanie rozpočtu mesta, zákona č.583/2004 Z.z. o rozpočtových

 pravidlách územnej samosprávy, zákona č. 357/2015 Z.z. o finančnej kontrole a

 vnútornom audite, zákona č. 343/2005 Z.z. o verejnom obstarávaní a o zmene a doplnení

 niektorých zákonov

5. kontroly vykonávané z vlastného podnetu na základe poznatkov a zistení, o ktorých sa

 hlavná kontrolórka dozvedela pri výkone svojej činnosti.

**B. Príprava a tvorba koncepčných a metodických materiálov**

1. Vypracovanie odborného stanoviska k záverečnému účtu Mesta Námestovo na rok 2022

2. Príprava návrhu plánu kontrolnej činnosti hlavnej kontrolórky na obdobie II. polrok 2023

**C. Výkon ostatnej činnosti hlavnej kontrolórky**

 Účasť na rokovaniach komisii mestského zastupiteľstva

 Správa hlavného kontrolóra o kontrolnej činnosti za rok 2022

Vypracoval:

JUDr. Elena Krausová

hlavná kontrolórka

Návrh plánu kontrolnej činnosti hlavnej kontrolórky na I. polrok 2023 bol zverejnený na úradnej tabuli a webovej stránke dňa 22.11.2022.